মকর সংক্রান্তিতে ডাবল ধামাকা! সূর্য–শনির কৃপায় বছরের শুরুতেই খুলবে সৌভাগ্যের তালা

ওয়েব ডেস্ক: আগামী বুধবার, ১৪ জানুয়ারি মকর সংক্রান্তি (Makar Sankranti)। হিন্দু ধর্মে এই তিথি অত্যন্ত পবিত্র ও তাৎপর্যপূর্ণ বলে বিবেচিত। এই দিন সূর্যদেব মকর রাশিতে প্রবেশ করেন এবং দক্ষিণায়ণ ছেড়ে উত্তরায়ণে যাত্রা শুরু করেন। ধর্মীয় বিশ্বাস অনুযায়ী, সূর্যের উত্তরায়ণ যাত্রা শুভ শক্তি, ইতিবাচক পরিবর্তন ও নতুন সম্ভাবনার প্রতীক। তাই মকর সংক্রান্তির দিন স্নান, সূর্যপুজো, দান ও নদীতে স্নানের বিশেষ গুরুত্ব রয়েছে। জ্যোতিষশাস্ত্র অনুযায়ী, ২০২৬ সালের মকর সংক্রান্তি বিশেষভাবে গুরুত্বপূর্ণ। কারণ এই সময়ে সূর্যদেব ও শনিদেবের প্রভাব একসঙ্গে কাজ করবে। জ্যোতিষীদের মতে, এর ফলে কিছু রাশির জীবনে আর্থিক উন্নতি, কর্মক্ষেত্রে অগ্রগতি এবং দীর্ঘদিনের সমস্যার সমাধানের যোগ তৈরি হচ্ছে। বিশেষ করে তিনটি রাশির জন্য এই সময় সৌভাগ্যের দরজা খুলে দিতে পারে (Horoscope today)।

আরও পড়ুন: কর্মক্ষেত্রে বিরাট সাফল্য, কেমন সময় যাবে মেষ থেকে মীনের

মেষ রাশি
মেষ রাশির জাতকদের জন্য মকর সংক্রান্তি নতুন সুযোগের বার্তা নিয়ে আসতে পারে। কর্মক্ষেত্রে উন্নতির সম্ভাবনা রয়েছে। দীর্ঘদিন ধরে আটকে থাকা কাজ সম্পন্ন হতে পারে। ভবিষ্যৎ পরিকল্পনায় সাফল্য মিলতে পারে এবং আর্থিক দিকেও ইতিবাচক পরিবর্তনের ইঙ্গিত রয়েছে।

তুলা রাশি
তুলা রাশির জাতকদের জীবনে আর্থিক দিক থেকে স্বস্তির সময় আসতে চলেছে। টাকা-পয়সা সংক্রান্ত সমস্যা অনেকটাই কাটতে পারে। পরিবার বা বড়দের সহযোগিতা পাবেন। সম্পত্তি, চাকরি বা ব্যবসা সংক্রান্ত কোনও সুখবর মিলতে পারে বলে জ্যোতিষীরা মনে করছেন।

কুম্ভ রাশি
কুম্ভ রাশির উপর শনিদেবের প্রভাব থাকায় এই সময়টি তাঁদের জন্য বেশ শুভ। দীর্ঘদিনের জটিল সমস্যা মিটতে পারে। কর্মজীবনে স্থিরতা ও অগ্রগতি আসবে। মানসিক চাপ কমে স্বস্তি মিলতে পারে।

জ্যোতিষীদের পরামর্শ অনুযায়ী, মকর সংক্রান্তির দিন অহংকার ও রাগ এড়িয়ে চলা উচিত। শান্ত মনে দান-পুণ্য ও ধর্মীয় কাজে অংশ নিলে সূর্যদেব ও শনিদেবের কৃপা লাভ করা যায়। বিশেষ করে কালো তিল বা কালো বস্তু দান করলে শুভ ফল পাওয়ার সম্ভাবনা বেশি। এই দিনে শিবপুজো ও তিল দান করলে সৌভাগ্য আরও বৃদ্ধি পায় বলে বিশ্বাস।